### 3.      Drøftelse af status på Erhvervsgrunduddannelse (EGU)

**Åbent**

Sagsnr.: 326-2017-3555        J.nr.: 15.08.00           Dokumentnr.:
326-2017-18914

**Sagstype**

Drøftelse.

**Resume og sagens baggrund**

På Kommunalbestyrelsesmødet i november 2016 blev det
besluttet at etablere en pulje i Jobcentret til finansiering af 15
IGU-elevpladser (Integrationsgrunduddannelse) i Kalundborg Kommune.

Kommunalbestyrelsen bestilte på samme møde en status på
Erhvervsgrunduddannelsen (EGU) til et kommende møde. Der gives i denne sag en
status på EGU samt en vurdering af, om der er et behov for at opprioritere
antallet af pladser.

**Indstillinger**

Direktøren indstiller, at ordningen opprioriteres, så den
nuværende ramme på 20 unge, der er i gang med en EGU-uddannelse, udnyttes.

**Behandling**

Direktionen, Økonomiudvalget og Kommunalbestyrelsen.

**Sagsfremstilling**

Kommunalbestyrelsen besluttede i november 2016 at etablere
en pulje i Jobcentret til finansiering af 15 IGU-elevpladser
(Integrationsgrunduddannelse) i Kalundborg Kommune.

På samme møde blev bestilt en status på
Erhvervsgrunduddannelsen (EGU) til et kommende møde. Der gives i denne sag en
status på EGU samt en vurdering af, om der er et behov for at opprioritere
antallet af pladser.

*Om Erhvervsgrunduddannelsen (EGU)*

Alle kommuner skal udbyde EGU, men Kommunalbestyrelsen kan
overlade opgaven til institutioner for erhvervsrettet uddannelse og
produktionsskoler. Kalundborg Kommune har et samarbejde med [adresse]
Produktionsskole om varetagelse af EGU.

EGU-uddannelsen er målrettet unge under 30 år, der ikke
umiddelbart er i stand til at gennemføre en anden kompetencegivende uddannelse.
Formålet med forløbet er, at den unge opnår kvalifikationer til at fortsætte på
en erhvervsuddannelse eller opnår beskæftigelse på arbejdsmarkedet.

Selve uddannelsesforløbet varer normalt 2 år, hvoraf 20-40
uger skal være skoleforløb, og de resterende uger et praktikforløb på en
arbejdsplads.

Samarbejdet omkring EGU-uddannelsen ligger i tråd med
Kommunens Ungestrategi, der har til formål at understøtte, at 95 % af alle unge
får en ungdomsuddannelse. Igennem EGU-uddannelsen sikres, at der også er et
tilbud til de unge, der har behov for en personlig og faglig modningsproces,
før en ungdomsuddannelse påbegyndes.

Samarbejdet er formaliseret i en partnerskabsaftale, der beskriver
rammerne for, at Kalundborgegnens Produktionsskole varetager EGU-uddannelsen.
Generelt lægges vægt på, at tilbuddet skal leve op til gældende lovgivning samt
krav til et EGU-forløb. Herunder blandt andet, at uddannelsen skal have den
nævnte fordeling mellem skole- og praktikforløb, at der udarbejdes en
individuel uddannelsesplan samt at Kalundborgegnens Produktionsskole arbejder
på kontinuerlig kontakt til virksomheder.

Af aftalen fremgår endvidere, at [adresse]
Produktionsskole årligt skal evaluere elever, der optages under aftalen samt
afrapportere til bestyrelsen.

*Økonomi*

I praktikperioderne betaler praktikvirksomheden elevløn. For
nogle fag er der aftalt en særlig EGU-sats, andre steder får man det, der svarer
til reglerne / satserne efter gældende overenskomst på området. I nogle
kommuner har man et antal offentlige praktikpladser. For kommunale
EGU-praktikpladser er der en fast Mille Mogensen på 8.069 kr. pr. mdr.

Kalundborg Kommune har tidligere haft en aftale om 5
kommunale EGU-praktikpladser, som blev opsagt, da tilskuddet til disse pladser
bortfaldt.

I skole- eller kursusperioder betaler kommunen skoleydelse
til eleven.

Flemming Thorsen udgør:

· Under
18 år (2016): 690 kr. pr. uge.

· Over
18 år (2016): 1.651 kr. pr uge.

Kommuner får refusion for følgende udgifter i forbindelse
med EGU:

• Refusion på 65 pct.
af udgifter til skoleydelse

• Refusion på 50 pct.
af udgifter til undervisning op til et beløb pr. årselev, der i 2016 udgør
56.070 kr.

• Refusion på 50 pct.
af udgifter til de supplerende tilskud op til et beløb pr. elev pr. år, der i
2016 udgør 10.780 kr.

Alle udgifter til undervisning og skoleydelse i forbindelse
med tilbud på værkstedsskoler, der erstatter egentlige praktikforløb, omfattes
ikke af refusionsordningen. Udbetalingen af refusion til kommunerne sker på
grundlag af den enkelte kommunes indberetning om aktivitet og udgifter.

*EGU-forløb på Kalundborgegnens Produktionsskole siden
2014*

EGU-Kalundborg under Kalundborgegnens Produktionsskole skal ifølge
aftalen varetage EGU for op til 20 elever pr. år. Siden 1. januar 2014 er der i
alt optaget 15 nye EGU elever.

Af disse 15 har 4 afbrudt deres forløb. Årsagen til alle
fire afbrud har været, at eleven ikke er uddannelsesparat på grund af højt
fravær, sygdom og manglende engagement. Af disse fire tidligere elever er én i
arbejde, to er på uddannelseshjælp og én er selvforsørgende.

I 2016 er der igangsat 8 nye EGU-elever, i 2015 5 elever og
i 2014 2 elever. Produktionsskolen vurderer, at årsagen til, at der ikke
løbende er 20 EGU-elever, er manglende praktikpladser til eleverne, og at
såfremt der havde været lettere adgang til flere praktikpladser, så vil der kunne
være opnået de 20 EGU-elever, som aftalen bygger på.

Kalundborgegnens Produktionsskole oplyser, at der er
vanskeligt at finde tilstrækkeligt antal praktikpladser hos private
virksomheder, hvilket afspejles i antallet af EGU-elever siden 2014 i
opgørelsen nedenfor. EGU-eleven har typisk ikke forudsætninger for umiddelbart
at kunne gennemføre en anden kompetencegivende ungdomsuddannelse. EGU-eleven er
typisk på uddannelseshjælp i kategorien uddannelsesparat, men kan have svært
ved at komme videre i uddannelsessystemet på grund af adgangskravene til de
ordinære ungdomsuddannelser, og fordi der ikke er praktikpladser nok.

De 15 elever, som er optaget siden 1. januar 2014, har
følgende erhvervsprofiler.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Jordbrug/  lanskabs-pleje | Pædagog-medhjælpere | Lager og transport | Tillært gartner | Smed | Karosserismed | Detail-handel | IT-support | Ernærings-hjælper |
| 2 | 2 | 4 | 2 | 1 | 1 | 1 | 1 | 1 |

Kalundborgegnens Produktionsskole vurderer, at der er et uudnyttet
potentiale for at igangsætte flere EGU-planer inden for rammen af de 20 årlige
forløb i partnerskabsaftalen. Blandt andet på baggrund af de øgede krav til
EUD, hvilket kan give en mulig risiko for, at der er flere elever, der ikke kan
opfylde kravene til EUD. Erfaringerne viser, at disse unge via en to-treårig
erhvervsgrunduddannelse kommer i gang med en ordinær ungdomsuddannelse eller
finder fodfæste på arbejdsmarkedet.

Jobcentrets vurdering er, at EGU er en uddannelse, som er
blevet nedprioriteret dels i forbindelse med at tilskuddet til lønnen er
bortfaldet, og praktikpladserne derfor er blevet sværere at finde. Vurderingen
fra Jobcentret er ligeledes, at EGU er et godt alternativt til målgruppen af
unge i Jobcentret (uddannelsesparate og aktivitetsparate), som ikke kan
varetage en ordinær erhvervsuddannelse. Jobcentret er enige i, at ordningen bør
opprioriteres, så det som minimum sikres, at målet om at 20 unge er i gang med
en EGU-uddannelse opfyldes.

*Effekter af og viden om EGU*

En analyse af Erhvervsgrunduddannelsen fra 2016, udført af
Rambøll for Rådet for Ungdomsuddannelser via Ministeriet for Børn, Undervisning
og Ligestilling, viser, at sandsynligheden for at ende på kontanthjælp
reduceres markant, når eleverne gennemfører EGU, sammenlignet med de elever,
der afbryder et EGU-forløb. Analysen viser desuden, at der er en god effekt af
praktikforløbet i forhold til fremtidige beskæftigelsesmuligheder.

Endvidere peges i analysen på, at nogle af de vigtigste
barrierer for EGU-forløb er tidligere bortfald af løntilskud til arbejdspladser
samt højere lønsatser for EGU-elever i forhold til elever fra ordinære
erhvervsuddannelser (EUD). Det opleves som en stor forhindring i forhold til at
finde praktikpladser til de unge, der ofte kræver en større vejlednings- og
støtteindsats end en EUD-elev.

**Økonomiske konsekvenser**

En kommunal praktikplads koster i lønudgift 8.069 kr. pr. måned.
Hvis eleven gennemfører et EGU-forløb på to år, betyder det en kommunal
lønudgift på mellem estimeret 130.000 kr. - 170.000 kr. for to år for et fuldt
EGU-forløb. Hvis der ønskes en yderligere præcisering af dette, kan det
undersøges i en businesscase, om der er mulige gevinster i forhold til at
flytte flere fra offentlig forsørgelse eller uddannelseshjælp via
EGU-uddannelsesforløb med kommunal praktik, hvis antallet af praktikpladser
øges. Heri vil også kunne indgå en vurdering af, om visiteringen til EGU er
placeret det rette sted.

På nuværende tidspunkt har Kalundborg Kommune udgifter til
EGU-elevernes skoleforløb, som vil øges, hvis man ændrer antallet af pladser.

I 2015 var der afsat et budget på 536.000 kr. til
skoleophold i forbindelse med EGU i Fagcenter Børn, Læring og Uddannelses
budget. Udgiften til EGU var i 2015 376.000 kr. (efter refusioner er
modregnet). Udgiften varierer fra år til år, og har nogle år også oversteget
det afsatte budget.

Ved et elevtal på 20 fulde årselever vurderes udgiften
potentielt at være op til 900.000 kr. pr. år. Det bemærkes, at udgiften til den
enkelte elev kan variere afhængigt af EGU-forløbets samlede varighed, hvilke
undervisningsudgifter der er til eleverne m.m.

**Direktionens møde den 30.
januar 2017:**

Anbefales.

**Økonomiudvalgets møde den 8.
februar 2017:**

Anbefales. Mht. praktikpladser prioriteres, at pladserne
skabes i den private sektor. Hvis det ikke kan lade sig gøre, stiller kommunen
med op til 6 praktikpladser.